**ประกาศองค์การบริหารส่วนตำบลห้วยโจด**

**เรื่อง ประกาศใช้แผนปฏิบัติการป้องกัน ปราบปรามการทุจริตและประพฤติมิชอบ**

**องค์การบริหารส่วนตำบลห้วยโจด ประจำปี 2561 - 2563**

**..............................................................**

ตามหนังสือด่วนที่สุด ที่ ขก 0017.5/9025 ลงวันที่ 20 มีนาคม 2560 เรื่อง การขับเคลื่อนการดำเนินงานของศูนย์ปฏิบัติการต่อต้านการทุจริต จังหวัดขอนแก่น ให้องค์กรปกครองส่วนท้องถิ่นดำเนินการจัดทำแผนปฏิบัติการป้องกันและปราบปรามการทุจริตและประพฤติมิชอบประจำปี 2561 – 2563 นั้น

 องค์การบริหารส่วนตำบลห้วยโจด ได้จัดทำแผนปฏิบัติการป้องกันและปราบปรามการทุจริตและประพฤติมิชอบ ประจำปี 2561 - 2563 เพื่อเป็นแนวทางในการปฏิบัติงานและบรรลุวัตถุประสงค์ จึงขอประกาศใช้แผนปฏิบัติการดังกล่าว ซึ่งมีรายละเอียดตามเอกสารแนบท้ายประกาศนี้

 จึงประกาศให้ทราบโดยทั่วกัน

 ประกาศ ณ วันที่ 5 เดือน พฤษภาคม พ.ศ. ๒๕60

 (ลงชื่อ) พิทักษ์ ตามบุญ

(นายพิทักษ์ ตามบุญ)

นายกองค์การบริหารส่วนตำบลห้วยโจด

**แผนปฏิบัติการ**

**ป้องกันและปราบปรามการทุจริต**

**และประพฤติมิชอบ**

 **ประจำปี 2561** - **2563**



**องค์การบริหารส่วนตำบลห้วยโจด**

**อำเภอกระนวน จังหวัดขอนแก่น**

**คำนำ**

การทุจริตเป็นปัญหาใหญ่ของสังคมไทยมาเป็นเวลานานและฉุดรั้งความเจริญก้าวหน้าการพัฒนาศักยภาพและขีดความสามารถในการแข่งขันของประเทศ ซึ่งในปัจจุบันได้ทวีความรุนแรงขึ้นอย่าง ต่อเนื่อง ทำให้เกิดความเสียหายในวงกว้าง โดยส่งผลกระทบต่อต่อระบบเศรษฐกิจ ระบบสังคม ระบบการเมือง การปกครองและการบริหารราชการเป็นอย่างมาก การแก้ปัญหาการทุจริตจึงเป็นสิ่งสำคัญที่หน่วยงานในภาครัฐ ซึ่งเป็นหน่วยงานหลักในการขับเคลื่อนประเทศไทยให้มีความเจริญก้าวหน้าสามารถแข่งขันกับต่างประเทศได้ อย่างทัดเทียม ที่จะต้องประสานความร่วมมือทั้งภาคเอกชนและภาคประชาสังคมเพื่อร่วมกันพัฒนาปรับปรุงระบบ การบริหารจัดการ และการพัฒนาคนควบคู่ไปพร้อมๆ กัน โดยการปลูกฝังความซื่อสัตย์สุจริต รับผิดชอบ มีวินัย ตลอดจนค่านิยมอื่นๆ ที่ถูกต้อง รวมทั้งเข้าใจวิถีดาเนินชีวิตที่สมควรและมีคุณค่า

ประกอบกับคณะรักษาความสงบแห่งชาติ หรือ คสช. ได้มีคำสั่งที่ ๖๙/๒๕๕๗ เรื่อง มาตรการป้องกันและแก้ไขปัญหาการทุจริตและประพฤติมิชอบ โดยทุกส่วนราชการและหน่วยงานภาครัฐ กำหนดมาตรการหรือแนวทางแก้ไขปัญหาการทุจริตประพฤติมิชอบโดยมุ่งเน้นการสร้าง ธรรมาภิบาลในการบริหารงาน และส่งเสริมการมีส่วนร่วมจากทุกส่วนในการตรวจสอบ เฝ้าระวัง เพื่อสกัดกั้นเพื่อมิให้เกิดการทุจริตได้

เพื่อให้การดำเนินการดังกล่าว บรรลุผลได้อย่างเป็นรูปธรรม งานบริหารทั่วไป สำนักงานปลัด องค์การบริหารส่วนตำบลห้วยโจด จึงได้จัดทำแผนปฏิบัติการป้องกันและปราบปรามการทุจริตขององค์การบริหารส่วนตำบลห้วยโจด ประจำปีงบประมาณ พ.ศ. ๒๕61-2563 ขึ้น เพื่อขับเคลื่อนยุทธศาสตร์ชาติว่าด้วยการป้องกันและปราบปรามการทุจริตภาครัฐให้เกิดผลในทางปฏิบัติ และเพื่อขับเคลื่อนยุทธศาสตร์และกลยุทธ์ขององค์การบริหารส่วนตำบลห้วยโจด ให้บรรลุเป้าหมายและผลสัมฤทธิ์ตาม วิสัยทัศน์กำหนดไว้ และเป็นการถือปฏิบัติตาม คำสั่ง คสช. ที่ ๖๙/๒๕๕๗ เรื่อง มาตรการป้องกันและแก้ไขปัญหาการทุจริตและประพฤติมิชอบ ซึ่งเป็นนโยบายระดับชาติด้วย

สำนักงานปลัด อบต.

องค์การบริหารส่วนตำบลห้วยโจด

**สารบัญ**

 **หน้า**

**คำนำ**

๑. หลักการและเหตุผล ๑

๒. วิสัยทัศน์ ๒

๓. พันธกิจ ๒

๔. ยุทธศาสตร์ว่าด้วยการป้องกันและปราบปรามการทุจริต

ขององค์การบริหารส่วนตำบลห้วยโจด

* ยุทธศาสตร์ที่ ๑ เสริมสร้างจิตสานึก ค่านิยม ให้ทุกหน่วยงานของ

องค์การบริหารส่วนตำบลห้วยโจด บริหารงานตามหลักธรรมาภิบาล 2

* ยุทธศาสตร์ที่ ๒ บูรณาการระหว่างหน่วยงานในการป้องกัน

และปราบปรามการทุจริต 3

* ยุทธศาสตร์ที่ ๓ เสริมสร้างความเข้มแข็งในการป้องกันและปราบปราม

การทุจริตขององค์การบริหารส่วนตำบลห้วยโจด 4

* ยุทธศาสตร์ที่ ๔ พัฒนาศักยภาพเจ้าหน้าที่ของรัฐ ในการป้องกันและ

ปราบปรามการทุจริตขององค์การบริหารส่วนตำบลห้วยโจด 4

๕. ตารางแผนปฏิบัติการตามยุทธศาสตร์ว่าด้วยการป้องกันและ 5

ปราบปรามการทุจริต ขององค์การบริหารส่วนตำบลห้วยโจด

ประจำปี ๒๕61 – ๒๕๖3

**แผนปฏิบัติการด้านป้องกันและปราบปรามการทุจริตและประพฤติมิชอบ**

**ขององค์การบริหารส่วนตำบลห้วยโจด**

**ประจำปีงบประมาณ พ.ศ. ๒๕61 – ๒๕๖3**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**หลักการเหตุผล**

องค์การบริหารส่วนตำบลห้วยโจด เป็นองค์กรปกครองส่วนท้องถิ่นในฐานะเป็นผู้ใช้อำนาจรัฐในการปกครองและบริหารจัดการในเขตพื้นที่รับผิดชอบ เป็นหน่วยงานที่มีหน้าที่ในการให้บริการสาธารณะด้านต่างๆ ซึ่งดำเนินการแก้ไขปัญหาต่างๆ ที่เกิดขึ้นให้แก่คนในท้องถิ่น เป็นองค์กรที่มีความใกล้ชิดกับประชาชน และมีความเข้าใจในสภาพและรับรู้ถึงสาเหตุของปัญหาที่เกิดขึ้นภายในท้องถิ่นได้ดีกว่าหน่วยงานราชการส่วนกลาง ในการปฏิบัติงานและการดำเนินการขององค์กรปกครองส่วนท้องถิ่นย่อมอาจส่งผลกระทบต่อชุมชนและประเทศชาติ ซึ่งอาจมีสาเหตุมาจากการปฏิบัติหน้าที่หรือละเว้นการปฏิบัติหน้าที่โดยมิชอบหรือได้ใช้อำนาจในตำแหน่งหน้าที่เพื่อแสวงหาผลประโยชน์ที่มิควรได้โดยชอบด้วยกฎหมาย รวมทั้งปัญหาการทุจริตคอรัปชั่นอันเป็นปัญหาของสังคมไทยที่เกิดขึ้นมาเป็นเวลานาน และนับวันยิ่งทวีความรุนแรงมากขึ้นทั้งในเชิงขนาด และความสลับซับซ้อนของปัญหาทุจริต ซึ่งทางคณะรักษาความสงบแห่งชาติ หรือ คสช.ตามคำสั่งคณะรักษาความสงบแห่งชาติ ที่ ๖๙/๒๕๕๗ เรื่องมาตรการป้องกันและแก้ไขปัญหาการทุจริตประพฤติมิชอบ ได้กำหนดให้ทุกส่วนราชการและหน่วยงานของรัฐ กำหนดมาตรการหรือแนวทางการป้องกันและแก้ไขปัญหาการทุจริตประพฤติมิชอบในส่วนราชการและหน่วยงานของรัฐ โดยให้ทุกส่วนราชการและหน่วยงานของรัฐ กำหนดมาตรการหรือแนวทางการแก้ไขปัญหาการทุจริตประพฤติมิชอบ โดยมุ่งเน้นการสร้าง ธรรมาภิบาลในการบริหารงาน และส่งเสริมการมีส่วนร่วมจากทุกภาคส่วนในการตรวจสอบ เฝ้าระวัง เพื่อสกัดกั้นเพื่อมิให้เกิดการทุจริตได้

ดังนั้น เพื่อให้การขับเคลื่อนนโยบายของรัฐบาลและคณะรักษาความสงบแห่งชาติ ในการป้องกันและแก้ไขปัญหาการทุจริตประพฤติมิชอบ เป็นไปอย่างมีประสิทธิภาพ องค์การบริหารส่วนตำบลห้วยโจด จึงได้จัดแผนปฏิบัติการป้องกันและปราบปรามการทุจริตเพื่อเป็นมาตรการแนวทางการป้องกันและแก้ไขปัญหาการทุจริตประพฤติมิชอบภาครัฐ ประจาปีงบประมาณ พ.ศ. ๒๕61 – ๒๕๖3 ขององค์การบริหารส่วนตำบลห้วยโจด และเพื่อให้ทุกหน่วยงานในองค์การบริหารส่วนตำบลห้วยโจด ใช้เป็นกรอบแนวทางในการดำเนินการป้องกันและปราบปรามการทุจริตขององค์การบริหารส่วนตำบลห้วยโจด ทั้งนี้ได้มุ่งเน้นให้การดำเนินการป้องกันและปราบปรามการทุจริตขององค์การบริหารส่วนตำบลห้วยโจด เป็นไปอย่างต่อเนื่อง สร้างระบบราชการที่มีความโปร่งใส จัดระบบการตรวจสอบและประเมินผลสัมฤทธิ์ตามมาตรฐานคุณธรรม จริยธรรม ความคุ้มค่า เปิดเผยข้อมูลข่าวสาร ปรับปรุงระบบการปฏิบัติงานให้เกิดความโปร่งใส มีประสิทธิภาพและสนับสนุนภาคประชาชนให้มีส่วนร่วม ในการรณรงค์ และปลูกจิตสานึกค่านิยมของสังคมให้ประชาชนร่วมกันต่อต้านการทุจริตประพฤติมิชอบของเจ้าหน้าที่ของรัฐ ซึ่งเป็นเรื่องที่สอดคล้องกับพระราชกฤษฎีกา ว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. ๒๕๔๖

องค์การบริหารส่วนตำบลห้วยโจด ได้เล็งเห็นถึงความสำคัญและตระหนักถึงปัญหาการทุจริตคอรัปชั่น ปัญหาผลประโยชน์ทับซ้อน และการพัฒนาคุณธรรมสร้างความโปร่งใสในการปฏิบัติราชการ จึงได้จัดทำแผนปฏิบัติการด้านการป้องกันและปราบปรามการทุจริต ประจาปี ๒๕61 เพื่อเป็นแผนปฏิบัติการในการดำเนินการเรื่องโปร่งใสในการดาเนินงานขององค์กรปกครองส่วนท้องถิ่น (Integrity and Transparency Assessment-ITA) ประจำปี ๒๕61 อันจะเป็นการเพิ่มประสิทธิภาพในองค์กร ให้สามารถทางานด้วยความโปร่งใส ตามหลักนิติธรรม หลักคุณธรรม โดยประชาชนมีส่วนร่วม สามารถใช้ทรัพยากรอย่างคุ้มค่า และรับผิดชอบ ตลอดจนสามารถ ตรวจสอบได้

**- 2 -**

**วิสัยทัศน์**

“องค์การบริหารส่วนตำบลห้วยโจด ยึดถือระเบียบ ยึดมั่นหลักธรรมาภิบาล บริหารงานด้วยความสุจริต”

**พันธกิจ ( Mission )**

๑. เสริมสร้างจิตสานึกและค่านิยม ในการปฏิบัติหน้าที่ ให้กับเจ้าหน้าที่ขององค์การบริหารส่วนตำบลห้วยโจดยึดหลักธรรมาภิบาล

๒. บูรณาการทุกภาคส่วนเพื่อเสริมสร้าง และพัฒนาเครือข่ายด้านการป้องกันและปราบปรามการทุจริตขององค์การบริหารส่วนตำบลห้วยโจด

๓. ส่งเสริมบทบาทภาคประชาชนให้เข้ามามีส่วนร่วมในการป้องกันและปราบปรามการทุจริต

๔. สร้างกลไกและพัฒนาระบบการตรวจสอบ ถ่วงดุลการใช้อำนาจของเจ้าหน้าที่ขององค์การบริหารส่วนตำบลห้วยโจด ให้มีความเข้มแข็งและมีประสิทธิภาพ

๕. ส่งเสริมสนับสนุนการจัดการองค์ความรู้ด้านการป้องกันและปราบปรามการทุจริตขององค์การบริหารส่วนตำบลห้วยโจดอย่างจริงจังและต่อเนื่อง

**ยุทธศาสตร์ว่าด้วยการป้องกันและปราบปรามการทุจริตขององค์การบริหารส่วนตำบลห้วยโจด**

**ยุทธศาสตร์ที่ ๑ เสริมสร้างจิตสานึก ค่านิยม ให้ทุกหน่วยงานขององค์การบริหารส่วนตำบลห้วยโจด**  **บริหารงานตามหลักธรรมาภิบาล**

**วัตถุประสงค์**

เพื่อส่งเสริม เสริมสร้าง จิตสานึกและค่านิยม ให้ทุกหน่วยงานขององค์การบริหารส่วนตำบล ห้วยโจด บริหารงานตามหลักธรรมาภิบาล โดยมีทัศนคติ วิสัยทัศน์ ในการร่วมกันแก้ไขและรับผิดชอบต่อปัญหาการทุจริตและประพฤติมิชอบขององค์การบริหารส่วนตำบลห้วยโจด รวมทั้งการรณรงค์ เผยแพร่ ประชาสัมพันธ์ ให้ทุกหน่วยงานมีวินัย เคารพกฎหมาย กฎ และระเบียบ ที่จะเป็นกลไกในการแก้ไขปัญหา การพัฒนา ตลอดจน เป็นการวางรากฐานในการป้องกันและปราบปรามการทุจริตขององค์การบริหารส่วนตำบลห้วยโจด ได้อย่างมีประสิทธิภาพ

**มาตรการ / แนวทางดำเนินงาน**

๑. ส่งเสริมการปฏิบัติงานและการดำเนินชีวิตตามหลักปรัชญาเศรษฐกิจพอเพียง

๑.๑ เสริมสร้างความรู้ความเข้าใจแก่ผู้บริหาร เจ้าหน้าที่และประชาชน ให้ปฏิบัติงานและดำเนินชีวิตตามหลักปรัชญาเศรษฐกิจพอเพียง

๑.๒ ประยุกต์การนำหลักปรัชญาเศรษฐกิจพอเพียงมาใช้ให้เกิดมรรคผลในทางปฏิบัติ

๑.๓ ส่งเสริมการเรียนรู้หรือการฝึกอบรมเกี่ยวกับการใช้หลักปรัชญาเศรษฐกิจพอเพียงแก่ทุกหมู่บ้าน

๒. ส่งเสริมให้เจ้าหน้าที่ทุกระดับได้เรียนรู้และปฏิบัติงานตามหน้าที่ด้วยหลักธรรมาภิบาล

๒.๑ ส่งเสริมให้เจ้าหน้าที่ขององค์การบริหารส่วนตำบลห้วยโจด มีความรู้ ความเข้าใจ รวมทั้งมีการฝึกอบรมเพื่อให้ปฏิบัติงานตามหลักธรรมาภิบาล

๒.๒ ส่งเสริมให้เจ้าหน้าที่ขององค์การบริหารส่วนตำบลห้วยโจด ได้ประพฤติปฏิบัติตนตามมาตรฐานทางคุณธรรมและจริยธรรม

๒.๓ ควบคุม กำกับ ดูแล การปฏิบัติงาน การประพฤติปฏิบัติตนของเจ้าหน้าที่ขององค์การบริหารส่วนตำบลห้วยโจด ให้เป็นไปตามหลักธรรมาภิบาลและมาตรฐานทางคุณธรรมและจริยธรรม

**- 3 –**

๓. ส่งเสริมค่านิยมการยกย่องและเชิดชูความดี ความซื่อสัตย์สุจริต และการต่อต้านการทุจริต โดยให้ยึดถือเป็นค่านิยมกระแสหลักของชาติ

๓.๑ ส่งเสริมการสร้างแรงจูงใจให้เจ้าหน้าที่ขององค์การบริหารส่วนตำบลห้วยโจด ปฏิบัติหน้าที่ราชการด้วยความซื่อสัตย์สุจริต เสียสละเพื่อประโยชน์ส่วนรวม

๓.๒ รณรงค์ เผยแพร่ ประชาสัมพันธ์ ให้สังคมมีค่านิยม ยกย่อง เชิดชู และเห็นคุณค่าของการประพฤติปฏิบัติตนตามหลักคุณธรรมและจริยธรรม

๓.๓ ส่งเสริม เชิดชู หน่วยงานหรือบุคคลที่มีผลงานดีเด่นด้านการป้องกันและปราบปรามการทุจริตขององค์การบริหารส่วนตำบลห้วยโจด

๓.๔ ส่งเสริม สนับสนุน ให้ทุกหน่วยงานร่วมกันสร้างค่านิยมในการป้องกันและปราบปรามการทุจริตขององค์การบริหารส่วนตำบลห้วยโจด

**ยุทธศาสตร์ที่ ๒ บูรณาการระหว่างหน่วยงานในการป้องกันและปราบปรามการทุจริต**

**วัตถุประสงค์**

เพื่อประสานความร่วมมือระหว่างหน่วยงานขององค์การบริหารส่วนตำบลห้วยโจด ในการป้องกันและแก้ไขปัญหาการทุจริตและประพฤติมิชอบ ส่งเสริมบทบาทและการมีส่วนร่วมของภาคประชาชนในการติดตาม ตรวจสอบการทุจริตหรือประพฤติมิชอบในองค์การบริหารส่วนตำบลห้วยโจด เสริมสร้างและพัฒนาเครือข่ายภาคประชาชนให้เป็นกลไกในการตรวจสอบ ถ่วงดุล รวมถึงการสร้างหลักประกันความปลอดภัยในการแจ้งข้อมูลหรือเบาะแสในการป้องกันและปราบปรามการทุจริต

**มาตรการ / แนวทางดำเนินงาน**

๑. บูรณาการระหว่างหน่วยงานภายในองค์การบริหารส่วนตำบลห้วยโจดกับองค์กรทุกภาคส่วนในการป้องกันและแก้ไขปัญหาการทุจริตและประพฤติมิชอบ

๑.๑ ประสานความร่วมมือทางด้านข้อมูลและการปฏิบัติงานระหว่างองค์การบริหารส่วนตำบลห้วยโจดกับองค์กรทุกภาคส่วน

๑.๒ ให้มีการจัดตั้ง “ศูนย์ข้อมูลข่าวสาร” เพื่อดำเนินการจัดระบบการข่าว เก็บรวบรวมข้อมูลที่เกี่ยวกับการป้องกันและปราบปรามการทุจริตขององค์การบริหารส่วนตำบลห้วยโจด ตลอดจนการเชื่อมโยง แลกเปลี่ยนข้อมูลข่าวสารด้านการทุจริต หรือประพฤติมิชอบในองค์การบริหารส่วนตำบลห้วยโจด จากทุกหน่วยงาน เพื่อนำไปประมวล วิเคราะห์ เพื่อใช้ในการป้องกันและปราบปรามการทุจริตภาครัฐ

๑.3 ส่งเสริม สนับสนุนให้ มีระบบอินเทอร์เน็ตเพื่อทาการเผยแพร่ ประชาสัมพันธ์ในการป้องกันและปราบปรามการทุจริตในองค์การบริหารส่วนตำบลห้วยโจด โดยให้มีเว็บบอร์ดเพื่อติดต่อสื่อสารระหว่างกัน

๒. ส่งเสริมการมีส่วนร่วมของภาคประชาชนในการติดตาม ตรวจสอบ การทุจริตหรือประพฤติมิชอบในองค์การบริหารส่วนตำบลห้วยโจด

๒.๑ เสริมสร้างกระบวนการเรียนรู้เพื่อให้ภาคประชาชนมีความตื่นตัวต่อสภาพปัญหาการทุจริตและประพฤติมิชอบในองค์การบริหารส่วนตำบลห้วยโจด

๒.2 ส่งเสริมสิทธิในการรับรู้และการเข้าถึงข้อมูลข่าวสาร

**- 4 –**

**ยุทธศาสตร์ที่ ๓ เสริมสร้างความเข้มแข็งในการป้องกันและปราบปรามการทุจริต** **ขององค์การบริหาร**

**ส่วนตำบลห้วยโจด**

**วัตถุประสงค์**

เพื่อมุ่งพัฒนาระบบและกลไกในการตรวจสอบ ควบคุม และถ่วงดุลการใช้อำนาจให้เหมาะสม ชัดเจน และมีประสิทธิภาพ ส่งเสริมการกระจายอำนาจสู่ระดับกอง สร้างกลไกความร่วมมือระหว่างหน่วยงานภาครัฐกับภาคเอกชนให้มีศักยภาพในการป้องกันและปราบปรามการทุจริต ปรับปรุง แก้ไข และพัฒนาเทศบัญญัติข้อบังคับที่เอื้อประโยชน์ต่อการทุจริตหรือเป็นอุปสรรคต่อการป้องกันและปราบปรามการทุจริตให้มีประสิทธิภาพ

**มาตรการ / แนวทางดำเนินงาน**

๑. พัฒนาระบบในการตรวจสอบ ควบคุม และถ่วงดุลการใช้อำนาจให้เหมาะสม ชัดเจน และมีประสิทธิภาพ

๑.๑ ให้ทุกหน่วยงานในองค์การบริหารส่วนตำบลห้วยโจดที่มีพันธกิจด้านการป้องกันและปราบปรามการทุจริต มีโครงสร้างของหน่วยงานอัตรากำลังการบริหารงานบุคคล และงบประมาณที่เหมาะสมสอดคล้องกับภารกิจและความรับผิดชอบ

๑.๒ ให้หน่วยงานในองค์การบริหารส่วนตำบลห้วยโจด สร้างระบบการตรวจสอบการบริหารราชการ โดยกำหนดให้แยกอำนาจการบริหารงานออกจากอำนาจการพิจารณาคดี เพื่อสามารถถ่วงดุลหรือยับยั้งอีกอำนาจหนึ่งได้

 ๑.๓ สนับสนุนให้มีการตรวจสอบและถ่วงดุลการใช้อำนาจระหว่างหน่วยงานขององค์การบริหารส่วนตำบลห้วยโจดด้วยกันเอง

 ๑.๔ ให้หน่วยงานทุกหน่วยงาน ควบคุม กากับ ติดตาม ประเมินผล การใช้อำนาจในการปฏิบัติงานด้านการป้องกันและปราบปรามการทุจริตด้วยความรวดเร็วต่อเนื่องและเป็นธรรม

๒. สร้างกลไกความร่วมมือระหว่างองค์การบริหารส่วนตำบลห้วยโจดกับภาคเอกชนให้มีศักยภาพในการป้องกันและปราบปรามการทุจริต

**ยุทธศาสตร์ที่ ๔ พัฒนาศักยภาพเจ้าหน้าที่ของรัฐ ในการป้องกันและปราบปรามการทุจริต** **ขององค์การบริหารส่วนตำบลห้วยโจด**

**วัตถุประสงค์**

เพื่อมุ่งพัฒนาสมรรถนะและขีดความสามารถเจ้าหน้าที่ของรัฐในการป้องกันและปราบปราม

การทุจริตภาครัฐให้สัมฤทธิผลได้อย่างมีประสิทธิภาพ เพื่อแก้ไขสภาพปัญหาการทุจริตให้เป็นระบบอย่างต่อเนื่อง สร้างมาตรฐานทางวิชาชีพให้สามารถร่วมมือหรือประสานการปฏิบัติกับองค์กรทุกภาคส่วน

**มาตรการ / แนวทางดาเนินงาน**

๑ พัฒนาสมรรถนะและขีดความสามารถเจ้าหน้าที่ของรัฐในการป้องกันและปราบปรามการทุจริต

๑.๑ กำหนดให้เจ้าหน้าที่ของรัฐต้องรับการฝึกอบรมหลักสูตรด้านการป้องกัน และปราบปรามการทุจริตเพื่อให้มีความเชี่ยวชาญเฉพาะด้านวิชาชีพ

**- 5 -**

**ตารางแผนปฏิบัติการตามยุทธศาสตร์ว่าด้วยการป้องกันและปราบปรามการทุจริต**

**ขององค์การบริหารส่วนตำบลห้วยโจด ประจำปีงบประมาณ พ.ศ. ๒๕61 – ๒๕๖**3

**ยุทธศาสตร์ที่ ๑ เสริมสร้างจิตสานึก ค่านิยมให้ทุกหน่วยงานขององค์การบริหารส่วนตำบลห้วยโจด**

**ปฏิบัติงานตามหลักธรรมาภิบาล**

|  |  |  |  |
| --- | --- | --- | --- |
| **มาตรการ/แนวทางดำเนินการ** | **โครงการ/****กิจกรรม** | ปีงบประมาณ | หมายเหตุ |
| ปี ๒๕61 | ปี ๒๕62 | ปี ๒๕๖3 |
| 1.ส่งเสริมให้บุคลากรทุกระดับได้เรียนรู้และปฏิบัติงาน ตามหลักธรรมาภิบาล ๒. ส่งเสริมการปฏิบัติงานและการดำเนินชีวิตตามหลักคุณธรรม จริยธรรม  | ๑.๑.โครงการอบรมคุณธรรมจริยธรรมและความโปร่งใสในการดำเนินงานขององค์กรปกครองส่วนท้องถิ่น (Integrity and Transparency Assessment- ITA) ๑.๒ โครงการอบรมคุณธรรมจริยธรรม การปฏิบัติงานตามหลักธรรมาภิบาล ๒.๑ จัดทำประกาศประมวลจริยธรรมให้บุคลากรทั้งฝ่ายประจำและฝ่ายการเมือง ๒.๒ จัดทำคู่มือจริยธรรม ข้อบังคับที่เกี่ยวข้อง  | 20,000--- | -2๐,๐๐๐-- | ---- | ไม่ใช้งบฯไม่ใช้งบฯ |

**- 6 –**

**ยุทธศาสตร์ที่ ๒ บูรณาการระหว่างหน่วยงานในการป้องกันและปราบปรามการทุจริต**

|  |  |  |  |
| --- | --- | --- | --- |
| **มาตรการ/แนวทางดำเนินการ** | **โครงการ/****กิจกรรม** | ปีงบประมาณ | หมายเหตุ |
| ปี ๒๕61 | ปี ๒๕62 | ปี ๒๕๖3 |
| ๑. บูรณาการระหว่างหน่วยงานในการป้องกันและแก้ไขปัญหาการทุจริตประพฤติมิชอบ ๒.ส่งเสริมการมีส่วนร่วมของประชาชน  | ๑.๑ โครงการรับฟังความคิดเห็นเวทีประชาคม ๑.๒ จัดทำ เว็ปไซต์ แจ้งเหตุทุจริต ๑.3 จัดตั้งศูนย์รับเรื่องราวร้องทุกข์และ ศูนย์ดำรงธรรม ๒.1 จัดกิจกรรมรณรงค์ต้านการทุจริต ๒.2 แต่งตั้งประชาชนร่วมเป็นคณะกรรมการในการดำเนินงานต่างๆขององค์การบริหารส่วนตำบลห้วยโจด  | ----- | ----- | ----- | ไม่ใช้งบฯไม่ใช้งบฯไม่ใช้งบฯไม่ใช้งบฯไม่ใช้งบฯ |

**ยุทธศาสตร์ที่ ๓ เสริมสร้างความเข้มแข็งในการป้องกันและปราบปรามการทุจริต**

|  |  |  |  |
| --- | --- | --- | --- |
| **มาตรการ/แนวทางดำเนินการ** | **โครงการ/****กิจกรรม** | ปีงบประมาณ | หมายเหตุ |
| ปี ๒๕61 | ปี ๒๕62 | ปี ๒๕๖3 |
| ๑.จัดทาระบบตรวจสอบ ควบคุมและถ่วงดุลให้เหมาะสม  ๒.สร้างกลไกความร่วมมือระหว่างหน่วยงานกับภาคเอกชน  | ๑.๑ จัดกิจกรรมตรวจสอบติดตาม ประเมินผลการควบคุมภายใน ๑.2 จัดทำกิจกรรมเผยแพร่ข้อมูลข่าวสาร ราคากลาง ทางประกาศและเว็บไซต์ ๑.3 จัดทำแผนการจัดซื้อจัดจ้าง แผนการใช้จ่ายเงิน และเผยแพร่ให้ประชาชนทราบ ๒.๑ จัดตั้งศูนย์ข้อมูลข่าวสาร  | ---- | ---- | ---- | ไม่ใช้งบฯไม่ใช้งบฯไม่ใช้งบฯไม่ใช้งบฯ |

**- 7 -**

**ยุทธศาสตร์ที่ ๔ พัฒนาศักยภาพเจ้าหน้าที่ของรัฐ ในการป้องกันและปราบปรามการทุจริต**

|  |  |  |  |
| --- | --- | --- | --- |
| **มาตรการ/แนวทางดำเนินการ** | **โครงการ/****กิจกรรม** | ปีงบประมาณ | หมายเหตุ |
| ปี ๒๕61 | ปี ๒๕62 | ปี ๒๕๖3 |
| ๑.พัฒนาสมรรถนะและขีดวามสามารถเจ้าหน้าที่รัฐในการป้องกันและแก้ไขปัญหาการทุจริตและประพฤติมิชอบ  | ๑.๑ จัดส่งเจ้าหน้าที่ของ อบต.เข้าอบรมหลักสูตรการป้องกันและปราบปรามการทุจริต  | - | - | - |  |